stanford-oval/wikipedia huggingface dataset:
กาบรีแยล เปาลิสตา

| 0 | 1 | 2 | 3 |
| --- | --- | --- | --- |
 ในปี ค.ศ. 2024
ข้อมูลส่วนตัว
ชื่อเต็ม:  กาบรีแยล อาร์มังดู จี อาเบรว (Gabriel Armando de Abreu)
วันเกิด:   (1990-11-26) 26 พฤศจิกายน ค.ศ. 1990 (33 ปี)
สถานที่เกิด:  เซาเปาลู, บราซิล
ส่วนสูง:  1.87 m (6 ft 1 1⁄2 in)
ตำแหน่ง:  กองหลังตัวกลาง
ข้อมูลสโมสร
สโมสรปัจจุบัน:  บาเลนเซีย
หมายเลข:  5
สโมสรเยาวชน
2009:  ตาโบเอาดาแซรา
2009–2010:  วีตอเรีย
สโมสรอาชีพ*
| ปี |  ทีม |  ลงเล่น |  (ประตู) |
| 2010–2013 |  วีตอเรีย |  77 |  (1) |
| 2013–2015 |  บิยาร์เรอัล |  37 |  (0) |
| 2015–2017 |  อาร์เซนอล |  14 |  (1) |
| 2017– |  บาเลนเซีย |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 กันยายน 2015
กาบรีแยล อาร์มังดู จี อาเบรว (โปรตุเกส: Gabriel Armando de Abreu) หรือที่รู้จักกันในชื่อ กาบรีแยล เปาลิสตา (Gabriel Paulista) หรือ กาบรีแยล (Gabriel) เกิดเมื่อวันที่ 26 พฤศจิกายน ค.ศ. 1990 เป็นนักฟุตบอลชาวบราซิล เล่นตำแหน่งกองกลางตัวรับ ปัจจุบันอยู่กับบาเลนเซีย ในลาลิกา ประเทศสเปน
กาบรีแยล เกิดที่เซาเปาลู เป็นลูกคนสุดท้องในบรรดาพี่น้องทั้งหมด 5 คน ในครอบครัวที่ฐานะยากจนมาก ถึงขนาดไม่มีประปาและไฟฟ้าใช้ เมื่อต้องการใช้ไฟต้องขโมยเครื่องปั่นไฟหลักมาใช้  ทุกคนจึงดิ้นรนทำทุกอย่างเพื่อปากท้อง สำหรับกาบรีแยลเลือกการเล่นฟุตบอล และผิดหวังเมื่อการทดสอบเข้าสู่ซานโตสไม่ประสบความสำเร็จ
กาบรีแยลเริ่มอาชีพนักฟุตบอลกับวีตอเรียในปี ค.ศ. 2010 และเล่นให้กับบิยาร์เรอัลเป็นเวลา 1 ฤดูกาลครึ่ง ก่อนจะย้ายมาอยู่กับอาร์เซนอลในเดือนมกราคม ค.ศ. 2015
ในพรีเมียร์ลีก ฤดูกาล 2015–16 ในนัดที่ 6 ของฤดูกาล ที่อาร์เซนอลเป็นฝ่ายบุกไปเยือนเชลซี ที่สนามสแตมฟอร์ดบริดจ์ กาบรีแยลมีเหตุทะเลาะวิวาทกับเดียโก โกสตา กองหน้าของเชลซี จนถูกใบแดงไล่ออกในช่วงครึ่งแรกของการแข่งขัน ซึ่งจากภาพช้าเห็นได้ชัดว่าโกสตาเป็นฝ่ายก่อเรื่องขึ้นก่อน ต่อมาทางอาร์เซนอลได้ยื่นอุทธรณ์ต่อสมาคมฟุตบอลอังกฤษ และมีมติให้กาบรีแยลรอดพ้นการถูกแบนห้ามลงแข่ง 3 นัด แต่ต่อมาก็ได้เปลี่ยนแปลงคำตัดสินให้เป็นแบน 1 นัด ในนัดที่ 7 ที่อาร์เซนอลเป็นฝ่ายบุกไปเยือนเลสเตอร์ซิตี ที่สนามคิงเพาเวอร์สเตเดียม
กาบรีแยลยิงลูกแรกให้อาร์เซนอลได้ ในนัดที่ 19 ของฤดูกาล 2015–16 ซึ่งเป็นช่วงปลายปี ที่สนามเอมิเรตส์สเตเดียม เมื่อพบกับบอร์นมัท ซึ่งเป็นการเล่นในลีกที่ติดต่อกันถึง 3 นัดภายในเวลาไม่กี่วัน นับเป็นลูกแรกในนาทีที่ 27 ซึ่งอาร์เซนอลเอาชนะไปได้ 2-0 และส่งผลให้อาร์เซนอลมีคะแนนขึ้นนำในตาราง
นอกจากนี้แล้วกาบรีแยลเข้าร่วมกับโครงการการกุศลของอาร์เซนอลเกี่ยวกับการช่วยเหลือสังคมในด้านต่าง ๆ เช่น การดูแลความยากไร้ของเยาวชน หรือจะเป็นการสร้างสนามฟุตบอลในประเทศอิรัก
ก่อนเปิดฤดูกาล 2017–18 หลังจากเป็นตัวสำรองมานาน กอรปกับปัญหาการบาดเจ็บอยู่เสมอ ทำให้กาบรีแยลย้ายไปสู่บาเลนเซีย ในลาลิกา ของสเปน ด้วยสัญญาเป็นเวลา 5 ปี
แหล่งข้อมูลอื่น

| ด ค กผู้เล่นชุดปัจจุบันของสโมสรฟุตบอลบาเลนเซีย  |
| --- | --- |
 1 Doménech  3 Ruiz  4 Medrán  5 กาบรีแยล  6 Kondogbia  7 กาบานิ  8 โซเลร์  9 Gameiro  10 Parejo (c)  11 เชรืยเชฟ  12 Diakhaby  13 ซิลเลิสเซิน  14 กายา  15 Vallejo  16 Lee  17 กอเกอแล็ง  18 Wass  19 โรดริโก  20 Torres  21 Piccini  22 Gómez  23 Jason  24 กาไร  — Costa  — ม็องกาลา  — Sobrino  Manager: กัตตูโซ
กอทิกอ็องฌ์แว็ง

เพดานโค้งแบบอ็องฌ์แว็งที่ L'Hôpital Saint-Jean เมืองอ็องเฌ
กอทิกอ็องฌ์แว็ง (ฝรั่งเศส: Gothique Angevin) หรือ กอทิกแพลนแทเจเนต (ฝรั่งเศส: Gothique Plantagenêt) หรือเรียกอีกอย่างหนึ่งว่า กอทิกแบบตะวันตก เป็นสถาปัตยกรรมกอทิกแบบหนึ่งของฝรั่งเศส
ลักษณะทางสถาปัตยกรรม

สถาปัตยกรรมกอทิกแบบอ็องฌ์แว็งนี้มีลักษณะเฉพาะตัวซึ่งต่างกับกอทิกแบบทั่วไป (หรือ อีล-เดอ-ฟร็องซ์) ซึ่งประกอบด้วยซุ้มประตูทางเข้าจำนวนสามซุ้ม โดยบริเวณด้านข้างของวิหารจะไม่พบครีบยันลอย (เหมือนที่มหาวิหารแห่งปัวตีเย ซึ่งบริเวณกำแพงด้านนอกเป็นเพียงแค่ผนังเรียบๆธรรมดา)
แต่สิ่งที่ถือว่าโดดเด่นที่สุดของสถาปัตยกรรมกอทิกแบบนี้ คือ เพดานโค้งภายในอาคาร ซึ่งจะลึกและแคบกว่าปกติ (หมุดกลางเพดานมักจะอยู่ในตำแหน่งที่สูงและลึกกว่าเพดานโค้งครึ่งวงกลม) โดยถ้าในสถาปัตยกรรมกอทิกแบบทั่วไป หลุมเพดานจะตื้นและแบนกว่า (หมุดกลางเพดานมักจะอยู่ในตำแหน่งเดียวกันกับแนวเพดานโค้งครึ่งวงกลม)
บริเวณเพดานโค้งมักจะประกอบด้วยสันแบบแปดแฉก ซึ่งจะรวมเข้าหากันบริเวณหมุดกลางเพดานทรงกลม ซึ่งยังสามารถพบเห็นเพดานโค้งแบบนี้ได้ตามโบราณสถานกว่าสี่สิบแห่งในเมืองอ็องฌู โดยเฉพาะอย่างยิ่งที่มหาวิหารอ็องเฌ หมุดเพดานอยู่ในตำแหน่งที่สูงกว่าเพดานโค้งครึ่งวงกลมถึง 3.50 เมตร และในคริสต์ศตวรรษที่ 12 จะเริ่มพบว่าสันเพดานจะมีจำนวนแฉกที่มากขึ้นและละเอียดมากขึ้น โดยมักจะตั้งอยู่บนเสาสูงทรงกระบอกตรง เหมือนกับที่พบในอารามนักบุญแซร์ฌแห่งอ็องเฌ (abbaye Saint-Serge d'Angers)
ซึ่งสถาปัตยกรรมรูปแบบนี้จะพบในช่วงกลางคริสต์ศตวรรษที่ 12 ซึ่งเป็นการผสมผสานองค์ประกอบแบบกอทิก (โดยเฉพาะบริเวณเพดานโค้งสันแบบกอทิก) กับองค์ประกอบทางสถาปัตยกรรมแบบโรมาเนสก์ของภาคตะวันตกของฝรั่งเศส (วิหารที่มีโดมเป็นองค์ประกอบเหมือนกับที่มหาวิหารอ็องกูแลม และมหาวิหารเปรีเกอ) ซึ่งยังรวมถึงลักษณะของบริเวณกลางโบสถ์ซึ่งประกอบด้วยทางเดินกลางเพียงแห่งเดียว (ไม่มีทางเดินข้าง) หรือมิฉะนั้นจะมีถึง 3 ทาง นอกจากนั้นยังพบว่าบริเวณสันเพดาน ที่มีลักษณะเกือบโค้งเป็นครึ่งวงกลมซึ่งทำให้ไม่มีความจำเป็นต้องใช้ครีบยันลอยเป็นตัวรับน้ำหนัก
บริเวณที่พบ

สถาปัตยกรรมกอทิกแบบอ็องฌ์แว็งพบได้ในแถบตะวันตกของประเทศฝรั่งเศส โดยเฉพาะอย่างยิ่ง เมน ตูแรน ลีมูแซง ปัวตู อากีแตน และยังรวมไปถึงเมืองในอาณานิคมในสมัยนั้น เช่น เนเปิลส์ และซิซิลี
บริเวณที่พบ > ประเทศฝรั่งเศส

ตัวอย่างที่งดงามที่สุดตามของสถาปัตยกรรมกอทิกอ็องฌ์แว็ง ได้แก่
อดีตอาราม Abbaye Saint Pierre et Paul (ปัจจุบันคือโบสถ์ Notre-Dame de la Couture แห่งเลอม็อง)
อาสนวิหารนักบุญมอริสแห่งอ็องเฌ (Cathédrale Saint-Maurice d'Angers)
โรงพยาบาลเก่า Hôpital Saint-Jean d'Angers (ปัจจุบันคือพิพิธภัณฑ์ Musée Jean-Lurçat)
ชาเปลของปราสาทอ็องเฌ (château d'Angers)
L'abbaye de Fontevraud, près de Saumur et de la Loire
la Collégiale Saint-Martin d'Angers
L'abbaye Notre Dame du Loroux sur la commune de Vernantes dans le Maine-et-Loire,
La Cathédrale Saint-Pierre de Poitiers
L'Église Sainte-Radegonde de Poitiers
Le Palais des Ducs d’Aquitaine, Comte de Poitou à Poitiers
L'église Saint-Étienne de Celle-Lévescault dans le Poitou
อาสนวิหารนักบุญฌูเลียงแห่งเลอม็อง (Cathédrale Saint-Julien du Mans)
อาสนวิหารนักบุญอันดรูว์แห่งบอร์โด (Cathédrale Saint-André de Bordeaux)
La Collégiale Notre-Dame du Puy-Notre-Dame
หมุดเพดานของมหาวิหารอ็องเฌ
บรรยากาศภายในของโบสถ์ Notre-Dame de la Couture
เพดานโค้งของ Abbaye de Fontevraud
กอทิกอ็องฌ์แว็งของอดีตพระราชดยุกแห่งอากีแตน ณ ปัวตีเย
บริเวณกลางโบสถ์ของโบสถ์ Notre-Dame แห่ง Puy-Notre-Dame
เพดานโค้งของมหาวิหารอ็องเฌ
บริเวณสันเพดานโค้งของมหาวิหารเลอม็อง
เพดานโค้งเหนือบริเวณกลางโบสถ์ของมหาวิหารปัวตีเย
บริเวณกลางโบสถ์ของมหาวิหารบอร์โด
ดูเพิ่ม

สถาปัตยกรรมกอทิก
สถาปัตยกรรมกอทิกแบบฝรั่งเศส
แผนผังมหาวิหาร
สันเพดานโค้ง(เกือบครึ่งวงกลม)แบบกอทิกอ็องฌ์แว็งที่วิหารน็อทร์-ดามแห่งปุย
การขาดเลือดเฉพาะที่

ในทางการแพทย์ การขาดเลือดเฉพาะที่ (อังกฤษ: ischemia, ischaemia, ischæmia; มาจากภาษากรีก: ισχαιμία isch- การปิดกั้น, hema หรือ haema เลือด) หมายถึงการปิดกั้นการไหลเวียนเลือดที่เลี้ยงเนื้อเยื่อ โดยทั่วไปมีปัจจัยเกี่ยวข้องที่สำคัญภายในหลอดเลือดซึ่งทำให้เนื้อเยื่อเหล่านั้นเสียหายหรือสูญเสียการทำงาน
กลไก

การขาดเลือดเฉพาะที่หมายถึงการที่อวัยวะขาดเลือดไปเลี้ยง ซึ่งต่างจากภาวะเลือดมีออกซิเจนน้อย (hypoxia) ซึ่งหมายถึงการที่ร่างกายขาดออกซิเจน (เช่นอาจมีสาเหตุมาจากการขาดอากาศหายใจ) การขาดเลือดอาจเกิดจากการที่เลือดเลี้ยงตามอวัยวะต่างๆ ได้ไม่เพียงพอกับความต้องการออกซิเจนและสารอาหารของเนื้อเยื่อนั้น ซึ่งทำให้เนื้อเยื่อเกิดความเสียหายจากการขาดออกซิเจนและสารอาหารเพื่อใช้ในการเมแทบอลิซึมซึ่งทำให้เกิดของเสียสะสมและเกิดความเสียหาย
การขาดเลือดเฉพาะที่ยังอาจหมายถึงการที่เลือดไหลเวียนไปยังส่วนต่างๆ ของร่างกายได้ไม่เพียงพอ เนื่องมาจากการตีบหรืออุดกั้นของหลอดเลือดที่เลี้ยงอวัยวะ เช่นการอุดกั้นของหลอดเลือดหัวใจทำให้เกิดอาการปวดเค้นหัวใจ (angina pectoris)
ภาวะดังกล่าวอาจเกิดจาก
อัตราหัวใจเต้นเร็ว (tachycardia)
โรคท่อเลือดแดงและหลอดเลือดแดงแข็ง (atherosclerosis) อันเกิดจากไขมันอุดตันในท่อหลอดเลือดแดง
ความดันเลือดต่ำ (hypotension) เช่นในภาวะหัวใจล้มเหลว หรือช็อกเหตุพิษติดเชื้อ (septic shock)
ภาวะลิ่มเลือดหลุดอุดหลอดเลือด (thromboembolism) เกิดจากการแข็งตัวของเลือดเป็นลิ่มเลือดไปอุดกั้นหลอดเลือด
หลอดเลือดถูกกดเบียดจากภายนอก เช่นจากก้อนเนื้องอก
ภาวะสิ่งหลุดอุดหลอดเลือด (embolism) มัสิ่งภายนอกหลุดเข้ามาในหลอดเลือดและเกิดการอุดกั้น เช่น ภาวะน้ำคร่ำหลุดลอยเข้ากระแสเลือด (amniotic fluid embolism)
รูปร่างฮีโมโกลบินผิดปกติ เช่นในโรค Sickle cell
แรงจี (g-force) ซึ่งต้านการไหลเวียนเลือดและขับเลือดไปอยู่ตามรยางค์ของร่างกาย เช่นการบินผาดแผลง
การผ่อนคลายความตึงเครียด

เลโอนิด เบรจเนฟ ผู้นำโซเวียต (ซ้าย) และริชาร์ด นิกสัน ผู้นำสหรัฐ (ขวา) ระหว่างการเยือนสหรัฐของเบรจเนฟในค.ศ. 1973 นับเป็นหนึ่งในเหตุการณ์สำคัญของเดต็องต์
เดต็องต์ (ฝรั่งเศส: Détente) แปลว่า "ผ่อนคลาย" เป็นศัพท์ที่พาดพิงถึงสงครามเย็น โดยทั่วไปหมายถึงช่วงเวลาระหว่างค.ศ. 1969 ถึง 1974 ซึ่งเกิดการเปลี่ยนแปลงสัมพันธ์ทางการทูตระหว่างประเทศอภิมหาอำนาจอย่างสหรัฐอเมริกาและสหภาพโซเวียต โดยทั้งสองประเทศพยายามลดความตึงเครียดและความเป็นปฏิปักษ์ต่อกันด้วยการหันมาปรับเปลี่ยนนโยบายการต่างประเทศที่มุ่งแข่งขันกันขยายอำนาจและแผ่อิทธิพลตลอดจนสะสมอาวุธนิวเคลียร์ มาเป็นการสร้างความสัมพันธ์ฉันมิตรต่อกันและร่วมมือกันในด้านเศรษฐกิจ สังคม การค้า และวัฒนธรรม ส่งผลให้บรรยากาศความตึงเครียดของสงครามเย็นในยุโรปและส่วนอื่นของโลกผ่อนคลายลง
การลงประชามติว่าด้วยรัฐธรรมนูญแห่งฝรั่งเศส ค.ศ. 1958

การลงประชามติว่าด้วยรัฐธรรมนูญแห่งฝรั่งเศส พ.ศ. 2501 (ฝรั่งเศส: Référendum sur la Cinquième République) เป็นกิจกรรมที่จัดขึ้นเมื่อวันที่ 28 กันยายน พ.ศ. 2501 เพื่อให้ประชาชนชาวฝรั่งเศสออกเสียงแสดงความเห็นชอบหรือไม่ซึ่งรัฐธรรมนูญฉบับใหม่ของตน รัฐธรรมนูญฉบับนี้ร่างขึ้นโดยนายชาลส์ เดอ โกล รัฐบุรุษชาวฝรั่งเศส มีสาระสำคัญเป็นการสถาปนาระบอบการปกครองของประเทศฝรั่งเศสให้เป็นสาธารณรัฐ เรียกว่า "สาธารณรัฐฝรั่งเศสที่ 5"
| 0 | 1 | 2 | 3 |
| --- | --- | --- | --- |
| ทางเลือก | ทางเลือก | คะแนนเสียง | เปอร์เซนต์ |
|  | เห็นชอบ | 31,123,483 | 82.60% |
|  | ไม่เห็นชอบ | 6,556,073 | 17.40% |
| ผลรวม | ผลรวม | 37,679,556 |  |
 
| บัตรดี | บัตรดี | 37,679,556 | 98.90% |
| บัตรเสีย | บัตรเสีย | 418,297 | 1.10% |
| จำนวนผู้มาใช้สิทธิ | จำนวนผู้มาใช้สิทธิ | 38,097,853 | 80.63% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 9,151,289 | 19.37% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 47,249,142 | 100% |
| 0 | 1 | 2 | 3 |
| --- | --- | --- | --- |
| ไม่เห็นชอบ :  6,556,073 (17.40%) |  |  | เห็นชอบ :  31,123,483 (82.60%) |
▲
การาชิงกา

| การาชิงกา |
| --- | --- |

   ธง ตรา

การาชิงกา
พิกัด: 19°37′30″S 42°09′00″W﻿ / ﻿19.62500°S 42.15000°W﻿ / -19.62500; -42.15000
ประเทศ: บราซิล
ภาค: ตะวันออกเฉียงใต้
รัฐ: รัฐมีนัชเจไรช์
ก่อตั้ง: 24 มิถุนายน 1892
การปกครอง
 • Mayor: João Bosco Pessine Gonçalves
พื้นที่
 • ทั้งหมด: 1,251 ตร.กม. (483 ตร.ไมล์)
ความสูง: 578 เมตร (1,896 ฟุต)
ประชากร (IBGE/2008)
 • ทั้งหมด: 85,472 คน
เขตเวลา: UTC-3 (UTC−3)
 • ฤดูร้อน  (เวลาออมแสง): UTC-2 (UTC−2)
เว็บไซต์: Caratinga
การาชิงกา (โปรตุเกส: Caratinga) เป็นเมืองในประเทศบราซิล ตั้งอยู่ทางตะวันออกของรัฐมีนัชเจไรช์ ในปี ค.ศ. 2009 มีประชากร 85,472 คน มีพื้นที่ 1,251 ตร.กม. มีความสูงเหนือระดับน้ำทะเล 578 เมตร มีจุดสูงสุดที่ระดับ 1,516 เมตร
การเลือกตั้งทางตรง

การเลือกตั้งทางตรง (อังกฤษ: Direct election, ฝรั่งเศส: Scrutin direct) เป็นกระบวนการเลือกตั้งผู้ดำรงตำแหน่งทางการเมือง โดยที่ผู้มีสิทธิเลือกตั้งมีสิทธิลงคะแนนเสียงเลือกบุคคลหรือพรรคการเมืองได้โดยตรง โดยการตัดสินผู้ชนะการเลือกตั้งนั้นขึ้นอยู่กับระบบการลงคะแนนที่ใช้ โดยส่วนมากใช้ระบบเสียงส่วนใหญ่ (Plurality system) และระบบสองรอบ (Two-round system) เพื่อหาผู้ชนะเพียงคนเดียว อาทิเช่น การเลือกตั้งประธานาธิบดี และการเลือกตั้งแบบบัญชีรายชื่อในสภานิติบัญญัติ
ตัวอย่างของการเลือกตั้งทางตรงได้แก่ รัฐสภายุโรป (ตั้งแต่ค.ศ. 1979 เป็นต้นมา) และสมาชิกสภาผู้แทนราษฎรสหรัฐ โดยได้รับการเลือกตั้งมาจากการเลือกตั้งทางตรงโดยผู้มีสิทธิเลือกตั้ง
ส่วนการเลือกตั้งทางอ้อม นั้นตรงข้ามกัน กล่าวคือ ผู้มีสิทธิเลือกตั้งลงคะแนนเลือกตัวแทนหรือคณะเลือกตั้ง เพื่อไปเลือกผู้ดำรงตำแหน่งทางการเมืองนั้นๆ ต่อไป
การผจญภัยสุดพิเศษของอะเดล บล็อง-เซค

การผจญภัยสุดพิเศษของอะเดล บล็อง-เซค (ฝรั่งเศส: Les Aventures extraordinaires d'Adèle Blanc-Sec; อังกฤษ: The Extraordinary Adventures of Adèle Blanc-Sec) เป็นหนังสือการ์ตูนแนวแฟนตาซีสืบสวนอิงประวัติศาสตร์ แต่งและวาดภาพโดยฌาก ทาร์ดี นักเขียนการ์ตูนชาวฝรั่งเศส ตีพิมพ์ครั้งแรกในประเทศเบลเยียม เมื่อปี ค.ศ. 1976 และตีพิมพ์ภาคต่อรวมทั้งสิ้นแล้ว 9 เล่ม  มีการแปลเป็นภาษาอังกฤษ และสร้างเป็นภาพยนตร์ กำกับโดย ลุก แบซง ในปี ค.ศ. 2010
เหตุการณ์ในเรื่องเกิดขึ้นที่กรุงปารีสราวทศวรรษ 1910 ช่วงก่อนและหลังสงครามโลกครั้งที่หนึ่ง ตัวละครเอก อะเดล บล็อง-เซค เป็นหญิงสาวนักเขียนนวนิยาย และนักหนังสือพิมพ์มีชื่อ การค้นคว้าหาข้อมูลสำหรับงานเขียน ทำให้เธอต้องผจญภัยไปในสถานที่แปลกๆ มหัศจรรย์ มากมาย
แหล่งข้อมูลอื่น

Tardi – Les Aventures extraordinaires d'Adèle Blanc-Sec เก็บถาวร 2020-02-29 ที่ เวย์แบ็กแมชชีน (ฝรั่งเศส)
การลงประชามติในประเทศฝรั่งเศสว่าด้วยสนธิสัญญาสถาปนาธรรมนูญแห่งยุโรป

| การลงประชามติแห่งชาติ รัฐธรรมนูญยุโรป |
| --- | --- |
สาธารณรัฐเช็ก: ยกเลิก
เดนมาร์ก: เลื่อนออกไป
ฝรั่งเศส:  ไม่เห็นชอบ (42% จาก 69%)
ไอร์แลนด์: ยกเลิก
ลักเซ็มเบิร์ก:  เห็นชอบ (57% จาก 88%)
เนเธอร์แลนด์:  ไม่เห็นชอบ (39% จาก 63%)
โปแลนด์: เลื่อนออกไป
โปรตุเกส: เลื่อนออกไป
สเปน:  เห็นชอบ (77% จาก 42%)
สหราชอาณาจักร  : เลื่อนออกไป
การลงประชามติในประเทศฝรั่งเศสว่าด้วยสนธิสัญญาสถาปนาธรรมนูญแห่งยุโรป (ฝรั่งเศส: Référendum français sur le traité établissant une Constitution pour l'Europe) เป็นกิจกรรมที่จัดขึ้นเมื่อวันที่ 29 พฤษภาคม พ.ศ. 2548 เพื่อให้ประชาชนชาวฝรั่งเศสออกเสียงประชามติแสดงความเห็นชอบหรือไม่ซึ่งสนธิสัญญาสถาปนาธรรมนูญแห่งสหภาพยุโรป โดยคำขอความเห็นมีว่า "ท่านเห็นชอบในร่างรัฐบัญญัติให้สัตยาบันแก่สนธิสัญญาสถาปนาธรรมนูญแห่งสหภาพยุโรปหรือไม่"
| 0 | 1 | 2 | 3 |
| --- | --- | --- | --- |
| ทางเลือก | ทางเลือก | คะแนนเสียง | เปอร์เซนต์ |
|  | เห็นชอบ | 12,808,270 | 45.33% |
|  | ไม่เห็นชอบ | 15,449,508 | 54.67% |
| ผลรวม | ผลรวม | 28,257,778 |  |
 
| บัตรดี | บัตรดี | 28,257,778 | 97.48% |
| บัตรเสีย | บัตรเสีย | 730,522 | 2.52% |
| จำนวนผู้มาใช้สิทธิ | จำนวนผู้มาใช้สิทธิ | 28,988,300 | 69.37% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 12,800,902 | 30.63% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 41,789,202 | 100% |
| 0 | 1 | 2 | 3 |
| --- | --- | --- | --- |
| ไม่เห็นชอบ : 15,449,508 (54.67%) |  |  | เห็นชอบ : 12,808,270 (45.33%) |
▲
การ์ตีเยดูว์ปาแล-รัวยาล

ฌาร์แด็งดูว์ปาแล-รัวยาล
การ์ตีเยดูว์ปาแล-รัวยาล (ฝรั่งเศส: Quartier du Palais-Royal) เป็นแขวงการปกครองในเขตที่ 6 ของกรุงปารีส มีพื้นที่ 11.66 ตารางกิโลเมตร เป็นที่ตั้งของปาแล-รัวยาล (พระราชวังหลวง) แขวงนี้จัดตั้งขึ้นในช่วงการปฏิวัติฝรั่งเศส
การเดินทางของจักรพรรดิ

| การเดินทางของจักรพรรดิ |
| --- | --- |

กำกับ: Luc Jacquet
เขียนบท: Luc Jacquet Michel Fessler
อำนวยการสร้าง: Yves Darondeau Christophe Lioud Emmanuel Priou ผู้ร่วมสร้าง: Jean-Christophe Bar Executive Producer: Ilann Girard
ผู้บรรยาย: Charles Berling Romane Bohringer Jules Sitruk อมิตาภ พัจจัน มอร์แกน ฟรีแมน
กำกับภาพ: Laurent Chalet Jérôme Maison
ตัดต่อ: Sabine Emiliani
ดนตรีประกอบ: Emilie Simon Alex Wurman (US version)
บริษัทผู้สร้าง: Bonne Pioche APC Buena Vista International Film Production France Wild Bunch Canal+ L'Institut Polare Français Paul-Émile Victor National Geographic Films 
ผู้จัดจำหน่าย: Warner Independent Pictures (สหรัฐ) Lionsgate (แคนาดา) Maple Pictures (theatrical Quebec (แคนาดาตะวันออก)) Alliance Films (theatrical Toronto (แคนาดาตะวันตก)
วันฉาย: ฝรั่งเศส: 26 มกราคม 2005 แคนาดา: 20 พฤษภาคม 2005 สหรัฐ: 24 มิถุนายน 2005 (จำกัด) 22 กรกฎาคม 2005 (โดยทั่วไป) สหราชอาณาจักร: 9 ธันวาคม 2005 ออสเตรเลีย: 19 ตุลาคม 2006
ความยาว: 85 นาที 84 นาที (เวอร์ชันสหรัฐ)
ประเทศ: แม่แบบ:FilmFrance
ภาษา: ฝรั่งเศส (ต้นฉบับ)
ทุนสร้าง: $77,413,017
การเดินทางของจักรพรรดิ (ฝรั่งเศส: La Marche de l'empereur; อังกฤษ: March of the Penguins) เป็นภาพยนตร์สารคดีฝรั่งเศสเกี่ยวกับธรรมชาติวิทยาที่สร้างในปี ค.ศ. 2005 ที่กำกับและร่วมเขียนโดยลูค ฌาคเคต์ และสร้างร่วมกับ Bonne Pioche และสมาคมเนชันแนลจีโอกราฟิก เนื้อหาของภาพยนตร์เป็นเรื่องราวเกี่ยวกับวัฏจักรของการผสมพันธุ์ของเพนกวินจักรพรรดิของทวีปแอนตาร์กติกา ในฤดูใบไม้ร่วงเพนกวินที่มีอายุในช่วงที่เหมาะแก่การผสมพันธุ์ (ห้าปีหรือแก่กว่า) ก็จะทิ้งทะเลเพื่อเดินทางไปทำการผสมพันธุ์ยังถิ่นฐานธรรมชาติที่ลึกเข้าไปในแผ่นดินทวีปแอนตาร์กติกาที่เป็นบริเวณที่ทำการเดินทางมาตั้งแต่ในสมัยบรรพบุรุษ เมื่อไปถึงเพนกวินก็จะหาคู่ ถ้าสำเร็จก็จะมีลูกนกเพนกวิน การที่ลูกนกจะอยู่รอดได้ในสภาวะอากาศอันทารุณ ทั้งพ่อและแม่ก็จะต้องเดินทางระหว่างมหาสมุทรและบริเวณผสมพันธุ์หลายเที่ยวเพื่อนำอาหารกลับมาเลี้ยงลูก
การเดินทางของจักรพรรดิได้รับรางวัลออสการ์ ในปี ค.ศ. 2005 ในฐานะที่เป็นภาพยนตร์สารคดียอดเยี่ยม
ดนตรีประกอบภาพยนตร์ต้นฉบับภาษาฝรั่งเศส แต่งและขับร้องโดยเอมิลี ไซมอน นักดนตรีอิเล็กทรอนิกส์ชาวฝรั่งเศส ส่วนฉบับที่ฉายในสหรัฐอเมริกา ได้เปลี่ยนเป็นดนตรีประกอบ (ไม่มีเพลงร้อง) แต่งโดยอเล็กซ์ วูร์แมน นักแต่งดนตรีประกอบภาพยนตร์ชาวอเมริกัน
ภาพยนตร์ต้นฉบับใช้เสียงนักแสดงพากย์เหมือนกับเสียงเพนวินพูดคุยกัน โดยภาพยนตร์ฉบับที่ฉายในฮังการีและเยอรมนีก็พากย์ในลักษณะนี้เช่นเดียวกัน ส่วนฉบับที่ฉายในสหรัฐอเมริกา ได้เปลี่ยนวิธีพากย์เป็นการบรรยายในแบบสารคดี ใช้เสียงภาษาอังกฤษของมอร์แกน ฟรีแมน, ฉบับที่ฉายในประเทศอินเดีย ใช้เสียงภาษาฮินดีและภาษาอังกฤษของอมิตาภ พัจจัน
การตั้งชื่อดาวแปรแสง

ดาวแปรแสง วี 838 ยูนิคอร์น
การตั้งชื่อดาวแปรแสง (อังกฤษ: variable star designation) เป็นเกณฑ์การตั้งชื่อดาวแปรแสง ซึ่ง ณ ตอนนี้ เกณฑ์การตั้งชื่อมีดังนี้:
ดาวซึ่งใช้อักษรกรีกตามการตั้งชื่อระบบไบเออร์แล้วจะไม่ต้องได้รับชื่อใหม่ (เช่น เอตา นกอินทรี)
นอกเหนือจากนี้ ให้เริ่มจากอักษร อาร์ เรียงต่อไปด้วยเอส, ที, ยู... จนถึงแซด
ตามด้วย อาร์อาร์, อาร์เอส, อาร์ที... จนถึงอาร์แซด, เอสเอส...จนถึงเอสแซด, ทีที...จนถึงทีแซด เป็นเช่นนี้ไปจนถึง แซดแซด
ใช้เอเอ, เอบี, เอซี...เอแซด, บีบี...บีแซด, ไปเรื่อย ๆ จนถึงคิวแซด แต่ให้ยกเว้นอักษร เจ ทั้งตัวแรกและตัวหลัง
สุดท้ายหลังจากที่ใช้การรวมกันของตัวอักษรโรมัน 334 ครั้ง ก็ให้เริ่มด้วย วี 335 และดำเนินต่อไปด้วย วี 336, วี 337... ไปเรื่อย ๆ
ตัวอย่างเช่น:
ที วัว
เอฟยู นายพราน
วี 382 กระดูกงูเรือ
วี 838 ยูนิคอร์น
หมายเหตุ: การใช้ตัวอักษรแรกที่เป็นอักษรที่ไกลออกไปมากกว่าตัวที่สอง ซึ่งพูดได้ว่าดาวไม่สามารถมีชื่อว่า บีเอ, แซดดี, ดีบี ฯลฯ
ประวัติ

ในช่วงกลางพุทธศตวรรษที่ 25 นักดาราศาสตร์ได้ค้นพบดาวแปรแสงเพียงไม่กี่ดวง จึงดูมีเหตุผลที่จะใช้อักษรละติน โดยการเริ่มจากตัวอาร์เพื่อไม่ให้สับสนกับการตั้งชื่อดาวตามสเปกตรัมดาวฤกษ์ (ณ ตอนนี้ถูกใช้ไม่บ่อยนัก) หรือการตั้งชื่อระบบไบเออร์โดยใช้อักษรละติน เกณฑ์การตั้งชื่อนี้ถูกพัฒนาโดยฟรีดริช วิลเฮ็ล์ม อาร์เกลันเดอร์ เชื่อกันว่าอาร์จแลนเดอร์เลือกใช้อักษรอาร์เพราะคำว่า รูจ (ฝรั่งเศส: Rouge) ในภาษาฝรั่งเศส และรอต (เยอรมัน: Rot) ในภาษาเยอรมันล้วนหมายถึงสีแดง แต่ว่าคำพูดของอาร์จแลนเดอร์พิสูจน์ให้เห็นว่าความคิดนี้ผิด
ในปี พ.ศ. 2379 ขนาดตัวเอสยังถูกในกลุ่มดาวงูเท่านั้น แต่หลังจากนั้นก็มีการค้นพบดาวแปรแสงมากมานมหาศาล จนในที่สุด อักษรโรมันก็หมด จึงมีการใช้ตัวเลขแทน
ดูเพิ่ม

สารบัญแฟ้มดาวฤกษ์
การตั้งชื่อดาวฤกษ์
การทำลายรูปเคารพสมัยไบแซนไทน์

สำหรับความหมายอื่น ดูที่ ลัทธิทำลายรูปเคารพ
| --- | --- |
การทำลายรูปเคารพสมัยไบแซนไทน์ Byzantine Iconoclasm
   กางเขนอย่างเรียบง่าย: ตัวอย่างของผลจากการต่อต้านการมีรูปเคารพในฮาเยียไอรีนในอิสตันบูล
การทำลายรูปเคารพสมัยไบแซนไทน์ (กรีก: Εἰκονομαχία, อังกฤษ: Byzantine Iconoclasm) หมายถึงสมัยประวัติศาสตร์ของการทำลายรูปเคารพสองสมัยของ จักรวรรดิไบแซนไทน์ เมื่อสมเด็จพระจักรพรรดิที่ทรงได้รับการหนุนหลังจากผู้นำที่ทรงแต่งตั้งและสภานิกายกรีกออร์โธด็อกซ์ออกประกาศห้ามการมีรูปเคารพหรือรูปสัญลักษณ์ทางศาสนา สมัยการทำลายรูปเคารพครั้งแรกเกิดขึ้นระหว่างปี ค.ศ. 730 จนถึงปี ค.ศ. 787 เมื่อจักรพรรดิองค์ใหม่เสด็จขึ้นครองราชย์ พระองค์ก็ทรงยุบเลิกการห้าม สมัยการทำลายรูปเคารพครั้งที่สองเกิดขึ้นระหว่างปี ค.ศ. 814 จนถึงปี ค.ศ. 842
“Iconoclasm” เป็นภาษากรีกที่แปลว่า “การทำลายรูปลักษณ์” เป็นการทำลายรูปสัญลักษณ์ทางศาสนาหรือรูปสัญลักษณ์อื่นๆ หรือ อนุสาวรีย์อย่างจงใจภายในวัฒนธรรมในสังคมของผู้ทำลายเอง ทั้งนี้เนื่องมาจากวัตถุประสงค์ที่มีแรงจูงใจทางการเมืองหรือทางศาสนา ผู้ที่ร่วมการทำลายสัญลักษณ์ทางวัตถุหรือผู้ที่สนับสนุน ลัทธินิยม ในการทำลายสัญลักษณ์ทางวัตถุเรียกกันว่า “นักทำลายรูปสัญลักษณ์” หรือ “นักทำลายรูปเคารพ” (Iconoclasts) ซึ่งความหมายแปลงมาใช้กับผู้ที่เป็นปฏิปักษ์ต่อความเชื่อหรือการปฏิบัติที่เป็นที่ยอมรับกันโดยทั่วไป ความหมายตรงกันข้ามของผู้ทำลายรูปเคารพ คือ ผู้ที่มีความเชื่อในการนับถือบูชาและสักการะรูปสัญลักษณ์หรือสัญลักษณ์ทางศาสนาที่เรียกว่า “นักบูชารูปเคารพ” หรือ “นักบูชารูปสัญลักษณ์” หรือ Idolators ในสมัยไบเซนไทน์เมื่อกล่าวถึง ลัทธิบูชารูปสัญลักษณ์ หรือ ลัทธิบูชารูปเคารพ ก็จะใช้คำว่า Iconodules หรือ Iconophiles
ดูเพิ่ม

ลัทธิทำลายรูปเคารพ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การทำลายรูปเคารพสมัยไบแซนไทน์
การปฏิวัติคาร์เนชัน

การปฏิวัติคาร์เนชัน (อังกฤษ: Carnation Revolution,โปรตุเกส: Revolução dos Cravos),เรียกอีกอย่างว่า 25 เมษายน (โปรตุเกส: vinte e cinco de Abril), เป็นการทำรัฐประหารครั้งแรกในกรุงลิสบอน ประเทศโปรตุเกส เมื่อวันที่ 25 เมษายน พ.ศ. 2517 ซึ่งการล้มล้างระบอบเผด็จการโดอึชตาดูโนวูที่ปกครองมายาวนาน การปฏิวัติเริ่มขึ้นเมื่อมีการทำรัฐประหารโดยคณะกองกำลังแห่งชาติ (อังกฤษ: Armed Forces Movement,โปรตุเกส: Movimento das Forças Armadas, MFA) ซึ่งเป็นกลุ่มทหารที่ต่อต้านระบอบการปกครองของกลุ่มเอสตาโด โนโว แต่การเคลื่อนไหวนี้ก็เกิดขึ้นควบคู่ไปกับการรณรงค์ต่อต้านของพลเมืองไปด้วย ความพยายามครั้งนี้ส่งผลให้ระบอบเผด็จการอึชตาดูโนวูที่ปกครองมา41ปีล่มสลายรวมไปถึงอาณานิคมในแอพริกา
ที่มาของชื่อ "การปฏิวัติดอกคาร์เนชัน" มาจากการเฉลิมฉลองหลังการสิ้นสุดของการปกครองแบบเผด็จการและสงครามในอาณานิคม โดยประชาชนนำดอกคาร์เนชันถูกใส่ลงในปากกระบอกปืนไรเฟิลและบนเครื่องแบบของกองทัพบก ในโปรตุเกส 25 เมษายนเป็นวันหยุดประจำชาติที่รู้จักกันในชื่อ วันแห่งเสรีภาพ (โปรตุเกส: Dia da Liberdade) เพื่อเฉลิมฉลองการปฏิวัติ
การเลือกตั้งประธานาธิบดีฝรั่งเศส ค.ศ. 2012

การเลือกตั้งประธานาธิบดีฝรั่งเศส ค.ศ. 2012 (ฝรั่งเศส: Élection présidentielle française de 2012) จัดขึ้นเมื่อวันที่ 21-22 เมษายน และ 5-6 พฤษภาคม พ.ศ. 2555 โดยมีจุดประสงค์ในการหาบุคคลมาดำรงตำแหน่งประธานาธิบดีแห่งสาธารณรัฐฝรั่งเศสสืบต่อจากประธานาธิบดีนีกอลา ซาร์กอซี โดยซาร์กอซีก็ยังลงตำแหน่งในสมัยที่สอง และเป็นสมัยสุดท้ายตามรัฐธรรมนูญอีกด้วย
โดยผลการเลือกตั้งในรอบแรก ฟร็องซัว ออล็องด์ และนีกอลา ซาร์กอซี ทั้งสองได้ผ่านการคัดเลือกในรอบแรก โดยไม่มีใครได้คะแนเสียงเกินกึ่งหนึ่ง และในรอบที่สอง ออล็องด์ก็ได้รับการเลือกตั้งโดยมีคะแนนเสียง 51.64% และซาร์กอซี 48.36% เป็นอันดับที่สอง
| ก่อนหน้า |  | การเลือกตั้งประธานาธิบดีฝรั่งเศส ค> ศ. 2012 |  | ถัดไป |
| --- | --- | --- | --- | --- |
| การเลือกตั้งประธานาธิบดีฝรั่งเศสค.ศ. 2007 |  | การเลือกตั้งประธานาธิบดีฝรั่งเศสค.ศ. 2012   |  | การเลือกตั้งประธานาธิบดีฝรั่งเศสค.ศ. 2017 |
| ด ค ก  การเลือกตั้งในฝรั่งเศสสมัยสาธารณรัฐที่ 5 |
| --- | --- |
ประธานาธิบดี:  1848  1958  1965  1969  1974  1981  1988  1995  2002  2007  2012  2017  2022  2027 
สมัชชาแห่งชาติ:  1958  1962  1967  1968  1973  1978  1981  1986  1988  1993  1997  2002  2007  2012  2017  2022  2024  2027 
วุฒิสภา:  1959  1962  1965  1968  1971  1974  1977  1980  1983  1986  1989  1992  1995  1998  2001  2004  2008  2011  2014  2017  2020  2023 
แคว้น:  1986  1992  1998  2004  2010 
อำเภอ:  1961  1964  1967  1970  1973  1976  1979  1982  1985  1988  1992  1994  1998  2001  2004  2008  2011  2014 
นูแวลกาเลโดนี:  1958  1962  1967  1972  1974  1979  1984  1985  1988  1989  1995  1999  2004  2009  2014 
เทศบาล:  1959  1965  1971  1977  1983  1989  1995  2001  2008  2014 
ยุโรป:  1979 (ฝ)  1984 (ฝ)  1989 (ฝ)  1994 (ฝ)  1999 (ฝ)  2004 (ฝ)  2009 (ฝ)  2014 (ฝ) 
การลงประชามติ:  1958  1961  1962 (มิ.ย)  1962 (ต.ค)  1969  1972  1988  1992  2000  2005 
 สาธารณรัฐที่ 3  สาธารณรัฐที่ 4  สาธารณรัฐที่ 5
การ์ลุส ซังตุส จี เฌซุส

| 0 | 1 | 2 | 3 |
| --- | --- | --- | --- |
 การ์ลุสกับดีนาโมซาเกร็บ
ข้อมูลส่วนตัว
ชื่อเต็ม:  การ์ลุส ซังตุส จี เฌซุส
วันเกิด:   (1985-02-25) 25 กุมภาพันธ์ ค.ศ. 1985 (39 ปี)
สถานที่เกิด:  เซาเปาลู ประเทศบราซิล
ส่วนสูง:  1.87 m (6 ft 1 1⁄2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  สมุทรสาคร ซิตี้
หมายเลข:  3
สโมสรเยาวชน
:  เซาเปาลู
สโมสรอาชีพ*
| ปี |  ทีม |  ลงเล่น |  (ประตู) |
| 2004–2006 |  เซาเปาลู |  0 |  (0) |
| 2006–2011 |  ดีนาโมซาเกร็บ |  55 |  (3) |
| 2009 |  → วาร์เท็กส์ (ยืมตัว) |  13 |  (1) |
| 2010 |  → ซานตงลู่เหนิง (ยืมตัว) |  19 |  (2) |
| 2011 |  → ซาเกร็บ (ยืมตัว) |  5 |  (1) |
| 2011–2013 |  เอตทิฟัก |  49 |  (1) |
| 2013–2015 |  ซอบอาฮาน |  43 |  (3) |
| 2015–2016 |  เนฟต์เตหะราน |  8 |  (0) |
| 2016–2017 |  ราชบุรี |  31 |  (1) |
| 2018–2019 |  Al-Shorta |  0 |  (0) |
| 2020–2022 |  แพร่ ยูไนเต็ด |  59 |  (6) |
| 2023– |  สมุทรสาคร ซิตี้ |  11 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 25 กุมภาพันธ์ 2567
การ์ลุส ซังตุส จี เฌซุส (โปรตุเกส: Carlos Santos de Jesus; เกิดเมื่อวันที่ 25 กุมภาพันธ์ พ.ศ. 2528) เป็นนักฟุตบอลชาวบราซิล โดยเขาได้รับสัญชาติโครเอเชียเป็นสัญชาติที่สองเมื่อเดือนตุลาคม พ.ศ. 2550 ปัจจุบันเล่นให้กับสมุทรสาคร ซิตี้ ในไทยลีก 3 เขาเคยลงเล่นให้กับราชบุรีและแพร่ ยูไนเต็ด ในตำแหน่งกองหลัง